A filmet Fahrije Hoti élettörténete ihlette. A koszovói albán nő férjét eltűntnek jelentették , egy nappal a NATO-légicsapások kezdete után, a szerb haderő által 1999. március 25-én Krushë e Madhe faluban elkövetett mészárlást követően. Hoti háza leégett a háborúban, és egyedül kellett gondoskodni két gyermekéről és férjének szüleiről. Az egyedülálló nőként diszkriminált asszony megpróbálta meggyőzni szomszédasszonyait, akik majdnem mindannyian elvesztették férjüket a háborúban, hogy pénzt tudnának szerezni a házilag eltett uborka és ajvár eladásával.